**Κλίμακα αιτιότητας / λειτουργία και σημασία της ενεργητικής και παθητική σύνταξης / Ονοματοποίηση**

**1.Ενεργητική σύνταξη** => έμφαση στο υποκείμενο της πράξης/ στο πρόσωπο που ενεργεί => μέγιστη απόδοση «αιτιότητας> / ευθύνης / πρωτοβουλίας στο υποκείμενο (Δήλωση δράστη) (ποια χαρακτηριστικά ή ποιες ιδιότητες του δράστη επισημαίνει εμφατικά (+) ή καταγγέλλει (-) / επικοινωνιακό αποτέλεσμα Υφολογικά: αμεσότητα και ζωντάνια και παραστατικότητα.

**π.χ.** Ο άνθρωπος καταστρέφει το οικοσύστημα.

2. **Παθητική Σύνταξη**: η έμφαση δίνεται στο γεγονός και επιχειρείται υποβάθμιση του υποκειμένου / δράστη (εδώ ενδιαφέρον για το γεγονός και όχι για το δράστη) / προβάλλει ή καταγέλλει ένα γεγονός /επικοινωνιακό αποτέλεσμα Υφολογικά: 1) προσδίδει επισημότητα στο ύφος, 2) ουδετερότητα και αντικειμενικότητα στην παρουσίαση του γεγονότος, στον βαθμό που περιορίζει τον υποκειμενικό παράγοντα εκδήλωσης / πρόκλησης γεγονότος (δήλωση δράση σε εκφορά ποιητικού αιτίου

π.χ. Το οικοσύστημα καταστρέφεται από τον άνθρωπο

3. **Απόκρυψη του ποιητικού αιτίου για πλήρη απαλοιφή αιτιότητας του δράστη**/ όχι αναφορά ποιητικού αιτίου

π.χ. Το οικοσύστημα καταστρέφεται.

4. Μέγιστη ουδετερότητα στην παροχή πληροφορίας με απόλυτη απαλοιφή δράστη / απρόσωπο και επίσημο ύφος = **ονοματοποίηση**

π.χ. Η καταστροφή του οικοσυστήματος είναι γεγονός.

**Ονοματοποίηση**

**Ονοματοποίηση (ρήμα=> ουσιαστικό): 1) προσδίδει επισημότητα στο ύφος, 2) υφολογικό χαρακτηριστικό ακαδημαϊκής γραφής / επίσημου λόγου, 3) ουδετερότητα στην παροχή πληροφορίας με απαλοιφή δράστη, 4) έμφαση στο γεγονός.**

Ο άνθρωπος υποβαθμίζει το περιβάλλον: κάνε ονοματοποίηση και σχημάτισε πρόταση π.χ. Ονοματοποιήση=> η υποβάθμιση του περιβάλλοντος

Σχηματισμός πρότασης: Διαπιστώνεται η υποβάθμιση του περιβάλλοντος (απόλυτη ουδετερότητα) Είναι γεγονός η υποβάθμιση του περιβάλλοντος από τους ανθρώπους (απαλοιφή του δράστη => ουδετερότητα)

Πώς θα ζητηθεί στις εξετάσεις η ονοματοποιήση;

1) Να επιφέρετε αλλαγές στη λεκτική διατύπωση της πρότασης, ώστε το ύφος να είναι περισσότερο επίσημο ή ουδέτερο (με απόλυτη απαλοιφή δράστη)

2) Να τρέψετε το ρηματικό σύνολο σε ονοματικό σύνολο.

(Προσοχή! ΡΗΜΑΤΙΚΟ ΣΥΝΟΛΟ= ΡΗΜΑ + ΑΝΤΙΚΕΙΜΕΝΟ , ΚΑΤΗΓΟΡΟΥΜΕΝΟ ΠΟΤΕ!! ΥΠΟΚΕΙΜΕΝΟ + ΡΗΜΑ

ΡΣ: Οι δυτικές κοινωνίες ρυπαίνουν το περιβάλλον.

ΟΣ: η ρύπανση περιβάλλοντος

PΣ: Ο δάσκαλος επαινεί τον μαθητή.

ΟΣ ο έπαινος του μαθητή

ΡΣ: Οι δικαστές αθώωσαν τον δράστη.

ΟΣ: η αθώωση του δράστη

Προσοχή!

Σε περίπτωση ονοματοποίησης όταν το ρήμα είναι σε χρονικο-αιτιολογική /αιτιολογική / τελική πρόταση => σχηματισμός εμπρόθετου προσδιορισμού (καθώς, αφού, επειδή + Ρήμα +Ουσιαστικό => λόγω, εξαιτίας + ουσιαστικό

**Παραδείγματα**

«καθώς καταργούν τα εμπόδια» => λόγω της κατάργησης των εμποδίων «καθώς αυξάνουν την ενσυναίσθηση» => λόγω της αύξησης της ενσυναίσθησης

«για να υπερβούν τα εμπόδια» => για την υπέρβαση των εμποδίων

«επειδή η ενεργειακή κρίση απειλεί την εθνική οικονομία, η κυβέρνηση προβαίνει σε μέτρα μείωσης της σπατάλης ενέργειας» => Λόγω της απειλής της εθνικής οικονομίας από την ενεργειακή κρίση, ………

«Επειδή κατανάλωνε πολλά λιπαρά, έπαθε έμφραγμα» => Λόγω της κατανάλωσης πολλών λιπαρών έπαθε έμφραγμα.